وفا مغزی نه مومکوندور اولا هر باش آراسیندا,
بو بیر سرمایهدیر کیم, عاشقی-قللاش آراسیندا.
او قاشیله گؤزون فیکری, منیم کؤنلومده پئیوسته,
علیفدیر کاتیبی-قودرت, چکیبدیر قاش آراسیندا.
دوتوبدور سخت یئر کؤنلومده بیر گولچؤحرهنین مئهری,
نئجه کیم, موستتردیر اود شراری داش آراسیندا.
او قاشیله گؤزون آخیر, کؤنول سیررینی فاش ائتدی,
خطادیر قان ایشی دوتماق یامان یولداش آراسیندا.
او بزم ایچره کیم, اول خونخار ایچیب مئی ذؤوق ائدر, من هم,
اولئیدیم خونی-دیل بیرله او بزمین کاش آراسیندا.
نیشاتا, آچما کاکیلدن دخی بیر سوزیشی-هیجران -
کی کج سریشته بیجادیر دئمک پورخاش آراسیندا.
تازهدن دوشدو یئنه باشیما سئودا, سئودا,
عشق اودو قیلدی منی عالمه روسوا, روسوا.
یارب, اول گونلر اولورمو یاری مستانه گؤرم,
الده توتموش اولاسان ساغری-مینا, مینا!
منی بو لیلی یئنه ائیلدی مجنون, مجنون,
منزیلیم اولدو یئنه دامنی-صحرا, صحرا.
گؤروم, ائی شوخ, سنی دردو بلا چکمیهسن,
ساخلاسین جمله بلادن سنی مؤولا, مؤولا.
دوشوبن عشق اودونا سن ده منیم تک یاناسان,
بیلهسن کی, نه چکیر عاشقی-شئیدا, شئیدا.
خاطریم ذکری-لبیندن اولا بیلمز تسکین,
کیمین اولور شیرین آغزی دئسه هلوا, هلوا.
ائی نیشات, ائیله مودارا سیتمی-یار ایله کیم,
عشق اهلینده گرک هؤوسله دریا-دریا.
ساغین, ائی غؤنچه دهن, گول کیمی خندان گزمه,
داغیدیب زولفی پریشان, پریشان گزمه.
گزمه, قوربانین اولوم, قدرینی بیلمزلر ایله,
قورخورام حوسنونه ناگه یئته نقصان, گزمه.
عزیزیم, ایستریسن شؤهرئیی-شهر اولمایاسان,
سئیری-بازار ائدیب اغیار ایله مئیدان گزمه.
ائل یامان, یاخشی دئیر, گزمه بو کافرلر ایله,
سانا یوز کرره دئدیم گزمه, موسلمان, گزمه!
ائی نیشات, سن سری-کویینده موقیم اول یارین,
گشتی-باغ ائیلمه, گل باغ ایله بوستان گزمه.
نیشات شیروانی
XVIII عصر آذربایجان ادبییاتی تاریخینده فوزولی عنعنهلرینی داوام ائتدیرهن,
آنادیللی پوئزییامیزدا اوزونمخصوص دستی-خطتی اولان ایستئدادلی صعنتکارلاریمیزدان
بیری ده نیشات شیروانیدیر. حیات و یارادیجیلیغی حاقیندا معلوماتیمیز
آزدیر. اثرلریندن معلوم اولور کی, شاعر شاماخی شهرینده آنادان اولموش, سونرالار
نه سببدنسه اورانی ترک ائدرک سالیان شهرینه کؤچموشدور. آکادئمیک
حمید آراسلینین فیکرینجه, نیشات شیروانی XVIII عصرین بیرینجی یاریسیندا یاشاییبیارادان
آذربایجان شاعرلری ایچریسینده ان شؤهرتلیسیدیر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab ace_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab pes_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab